**ПРОЕКТ**

**ДОГОВОР**

**за възлагане на обществена поръчка за обект – услуга, с предмет:** „**Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково”**

Днес\_\_\_ . \_\_\_ . 2015 г. в гр.Хасково между:

**ОБЛАСТНА АДМИНИСТРАЦИЯ – ХАСКОВО** с адрес: гр. Хасково – п.к. 6300, пл. „Свобода” № 5, БУЛСТАТ 836147490, представлявана от Добри Василев Беливанов - Областен управител на област с административен център храд Хасково и Янка Цанкова Гъбова – главен счетоводител, наричана за краткост **ВЪЗЛОЖИТЕЛ**, от една страна,

и

………………….. със седалище и адрес на управление: гр. ………, ………….. № ……….., ЕИК: ……………….., представлявано от …………………………– ………., наричано по-долу **ИЗПЪЛНИТЕЛ**, от друга страна,

на основание чл. 41, ал. 1 и ал. 2 във връзка с чл. 73 и чл. 74 от ЗОП, в резултат на проведена открита процедура по реда на чл. 14, ал. 1, т. 2 от ЗОП за възлагане на обществена поръчка, с предмет: „***Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково ”,*** открита с Решение № ……………………2015 г. на Областния Управител на област с административен център град Хасково, публикувана в РОП под уникален номер……………….. и Решение № ......................от ................................... год. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор за следното:

**І. ПРЕДМЕТ НА ДОГОВОРА:**

**Чл.1.(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществената поръчка с обект: услуга и с предмет: „Предоставяне на услуга по цялостно хигиенно поддържане на територията на ГКПП „Капитан Андреево” и КПП „Капитан Петко Войвода”, област Хасково ” при следните дейности:

**Дейност 1** – „Сметосъбиране, сметоизвозване на битови отпадъци и поддържане чистотата на териториите на ГКПП „Капитан Андреево” и КПП „Капитан Петко Войвода”, област Хасково”.

**Дейност 2** – „Снегопочистване и зимно поддържане на платната за движение и местата за обществено ползване на територията на ГКПП „Капитан Андреево” и КПП „Капитан Петко Войвода”, област Хасково”.

**Дейност 3** – „Поддържане чистотата на помещенията за обществено ползване (санитарни възли) на територията ГКПП „Капитан Андреево” и КПП „Капитан Петко Войвода”, област Хасково”.

**Дейност 4 –** „Почистване на дъждоприемни шахти на територията на ГКПП „Капитан Андреево”и на КПП „Капитан Петко Войвода”, област Хасково.

**(2)** Услугата следва да бъде извършена в точно съответствие с Техническите спецификации на Възложителя, съдържащи се в тръжната документация.

**(3)** ВЪЗЛОЖИТЕЛЯТ се задължава да създаде на ИЗПЪЛНИТЕЛЯ необходимите условия за изпълнение на предмета на договора и да му заплати извършената работа по цени, при условия и в срокове, уговорени в раздел II на този договор.

**II. ЦЕНИ И НАЧИНИ НА ПЛАЩАНЕ:**

**Чл.2.(1)** ВЪЗЛОЖИТЕЛЯТ изплаща на ИЗПЪЛНИТЕЛЯ възнаграждение за изпълнение предмета на настоящия договор, като общата цена за изпълнение на всички дейности от предмета на поръчката е: ……………………. лв., (словом…………………………………………лв.) без ДДС и ………………………. лв. (словом …………………….…………………лв.) с включен ДДС за един календарен месец или за целия срок на изпълнение до 31.10.2017г. - .……….…………………. лв., (словом………………………….………………лв.) без ДДС и ………………………. лв. (словом ……………………лв.) с включен ДДС. Посочената цена е в максимален размер и не подлежи на корекции с инфлационни и други коефиценти през целия срок на договора. Същата в този смисъл се явява прогнозна и е необвързваща в пълен обем.

**(2)** Всички материали, дейности, услуги, такси, печалба, търговска отстъпка, транспорт, задължителни застраховки, обезпечаване на персонал и всякакви непредвидени и други разходи, платими от ИЗПЪЛНИТЕЛЯ при изпълнение на задълженията си по договора, са включени в крайната стойност договора по ал. 1.

**Чл.3.** На заплащане подлежат, в рамките на посочените в чл. 2 суми, единствено действително извършените и приети работи, въз основа на договорените единични стойности на дейностите по ценовото предложение на Изпълнителя, неразделна част от договора.

**Чл.4.** Заплащането се осъществява по банков път, по банкова сметка, посочена от ИЗПЪЛНИТЕЛЯ, след одобрение на първостепенния разпоредител с бюджет– Министерския съвет.

**Чл.5.(1)** Отчитането на извършените дейности се извършва на тримесечие, а заплащането след представяне на фактура и подписани констативни протоколи от двете страни по договора, предоставени най-късно до 10-то число на следващия месец след отчетния период. Сумите постъпват по сметка на изпълнителя след одобрението им от първостепенния разпоредител с бюджет– Министерския съвет.

**(2)** В случай, когато има сключени договор/и за подизпълнение, ВЪЗЛОЖИТЕЛЯТ извършва плащането към ИЗПЪЛНИТЕЛЯ след като бъдат представени доказателства, че последният е заплатил на подизпълнителя/ите за изпълнените от тях работи, които са надлежно приети.

**ІIІ. СРОК НА ДОГОВОРА:**

**Чл.6.(1)** Договорът се сключва за срок до 31.10.2017 година.

**(2)** Началната дата на изпълнението на Дейност 3, посочена в чл.1, ал.1 от настоящия договор, касаеща поддържане чистотата на помещенията за обществено ползване - 6 броя санитарни възли на ГКПП „Капитан Андреево“ започва от датата на подписване на договора и изтича на датата, посочена в ал.1 Изпълнението на останалите дейности от предмета на договора започва след уведомяване от страна на Възложителя, но не по-рано от месец февруари 2016 година до 31.10.2017 година.

**(3)** В срока на договора се включва и Периода на мобилизация от 10 дни, в който период изпълнителят следва да: се снабди с документи /в случай на необходимост/ за извършване на дейности по събиране и транспортиране на отпадъци, издадени съгласно действащото екологично законодателство в областта на управление на отпадъците, съобразени с видовете и количествата отпадъци; осигури всички транспортни средства, съдове за битови отпадъци (БО) и други активи, необходими за изпълнението на услугата; разположи съдовете за БО; осигури необходимия персонал за изпълнението на дейностите. **IV. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл.7.** ИЗПЪЛНИТЕЛЯТ се задължава на свой риск и отговорност да осъществи предмета на договора, като спазва техническите условия от процедурата за обществена поръчка и действащите национални и международни стандарти в тази област и указанията на ВЪЗЛОЖИТЕЛЯ.

**Чл.8.** ИЗПЪЛНИТЕЛЯТ се задължава при осъществяване на дейността си да спазва всички нормативни актове, регламентиращи дейностите по този договор, както и нормативната уредба за опазване на околната среда и всички нормативно установени санитарно-хигиенни изисквания.

**Чл.9.(1)** Необходимите за изпълнение на договора транспортни средства и съдове за отпадъци се осигуряват от и за сметка на ИЗПЪЛНИТЕЛЯ.

**(2)** Техниката да отговарят на европейските и българските екологични стандарти и да покриват минимален стандарт ЕВРО 4 /за тези за които е приложимо/, както и да са: оборудвани с достатъчно работна светлина, така че да улесняват работата на работниците в лошо осветени зони и при работа през нощта или в тъмните часове на денонощието; достатъчно сигурни, за да се предотврати всякакво разливане или замърсяване с БО, с други материали или течности и да е осигурена системна поддръжка за своевременно им отремонтиране или подменени в случай на повреда.

**Чл.10.(1)** ИЗПЪЛНИТЕЛЯТ е длъжен да назначи и поддържа достатъчен брой персонал, необходим за изпълнение на възложената работа през целия срок на договора, като следва:

- да спазва изискванията на трудовото и осигурително законодателство;

- да осигури здравословни и безопасни условия на труд и провеждане на първоначални и последващи инструктажи;

- да осигури необходимото работно облекло, в зависимост от работата при летни условия и при ниски температури.

- да осъществява непрекъснат контрол върху извършваната от работниците и служителите му работа, тъй като носи отговорност за действията на персонала си дотолкова доколкото това е свързано с изпълнението предмета на поръчката.

**(2)** ИЗПЪЛНИТЕЛЯТ носи пълна отговорност за безопасността при и през време на извършване на всички видове работи и дейности, свързани с изпълнение на договора.

**Чл.11.** ИЗПЪЛНИТЕЛЯТ се задължава да спазва правилата за безопасност на работа и съответните вътрешни и общовалидни заповеди за територията на ГКПП “Капитан Андреево” и КПП “Капитан Петко войвода”.

**Чл.12.** ИЗПЪЛНИТЕЛЯТ се задължава незабавно да информира ВЪЗЛОЖИТЕЛЯ за всички обстоятелства, които могат да повлияят и/или попречат за изпълнението на задълженията по настоящия договор.

**Чл.13.** За вреди, причинени на лица, публично или частно имущество, при или по повод осъществяване предмета на настоящия договор, отговорност носи изцяло ИЗПЪЛНИТЕЛЯТ.

**Чл.14.** ИЗПЪЛНИТЕЛЯТ се задължава да извършва услугата постоянно до изтичане на срока посочен в чл.6 на раздел ІIІ.

**Чл.15.(1)** ИЗПЪЛНИТЕЛЯТ има право да получи уговореното в този договор възнаграждение в предвидения срок и по предвидения начин на плащане.

**Чл.16.** ИЗПЪЛНИТЕЛЯТ се задължава да обезпечи за своя сметка всички застраховки и обезщетения по отношение на своя персонал и собственост, когато това е предвидено в закон.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.17.** ВЪЗЛОЖИТЕЛЯТ се задължава да предостави на ИЗПЪЛНИТЕЛЯ безпрепятствен достъп до обекта с цел изпълнение на договорените задължения.

**Чл.18.** Възложителят се съгласява да търпи отделни затруднения, предизвикани от реализирането на договора в съответния обект и да съдейства на ИЗПЪЛНИТЕЛЯ за извършване на работите, чрез лице, което изрично посочено от ВЪЗЛОЖИТЕЛЯ.

**Чл.19.** **(1)** ВЪЗЛОЖИТЕЛЯТ има право по всяко време да изисква и получава информация относно хода на изпълнение на настоящия договор, да дава разпореждания по изпълнението му, както и да упражнява контрол върху качеството на извършваната услуга във връзка с осъществяване предмета на договора, по начин, който да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

**(2)** Изпълнението на задълженията на ИЗПЪЛНИТЕЛЯ по договора се установяват с констативен протокол, подписан от представители на ВЪЗЛОЖИТЕЛЯ и на ИЗПЪЛНИТЕЛЯ. Изготвянето на протокола се извършва до 30-то число на всеки календарен месец. В протокола се отразява състояние на качеството на изпълнение на поръчката.

**(3)** При констатация на недостатъци възложителят поставя условия за отстраняването им от ИЗПЪЛНИТЕЛЯ и му определя срок за това. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ.

**(4)** Наличието и направените констатации в констативния протокол, относно изпълнението или неизпълнението на поръчката, са предпоставка за изпълнението на задължението на ВЪЗЛОЖИТЕЛЯ по чл.3 от настоящия договор.

**Чл.20.** ВЪЗЛОЖИТЕЛЯТ има право да откаже приемане и заплащане на некачествено извършени услуги от ИЗПЪЛНИТЕЛЯ.

**Чл.21.** ВЪЗЛОЖИТЕЛЯТ е длъжен да изплати уговореното възнаграждение по реда, предвиден в този договор.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО. ОТЧИТАНЕ И КОНТРОЛ НА КОЛИЧЕСТВОТО И КАЧЕСТВОТО НА ДЕЙСТВИТЕЛНО ИЗВЪРШЕНИТЕ ДЕЙНОСТИ**

**Чл. 22.** Количествата на извършваните дейности, подлежащи на плащане, се определят въз основа на съставени месечни констативни протоколи, подписани от Изпълнителя и от представител на Възложителя, определен с нарочен акт. Към тях се прилагат и платежните документи за доказаване закупуването на материали и/или консумативи, когато това е приложимо по отношение на съответната дейност от предмета на поръчката.

**Чл. 23.(1)** ВЪЗЛОЖИТЕЛЯТ осъществява контрол върху изпълнението на услугите, предмет на договора чрез служители на Областна администрация – Хасково.

**(2)** Контролът се осъществява чрез извършване на планирани и внезапни проверки за констатиране на качеството на извършваните дейности и видове работи, съобразно общите изисквания за състоянието на териториите след извършване на услугите предмет на договора, посочени в Техническите спецификации, неразделна част от този договор, резултатите от които се отразяват в констативни протоколи.

**(3)** При констатиране на несъответствие в посочения от ИЗПЪЛНИТЕЛЯ обем на действително извършените дейности и видове работи, подлежащи на плащане, ВЪЗЛОЖИТЕЛЯТ изисква извършването на необходимите корекции.

**Чл. 24.** Направените от ВЪЗЛОЖИТЕЛЯ предписания, коментари или забележки за отстраняване на пропуски по отношение на качеството на извършваните дейности и видове работи са задължителни за изпълнение от страна на ИЗПЪЛНИТЕЛЯ.

**VІІ. ПОДИЗПЪЛНИТЕЛИ**

**Чл. 25. (1)** За извършване на Дейностите по договора ИЗПЪЛНИТЕЛЯТ няма да ползва подизпълнители / има право да наема единствено Подизпълнителите, посочени в Офертата за участие в обществената поръчка.

**(2)** Процентното участие на Подизпълнителите в стойността за изпълнение на Договора не може да бъде по-голямо от посоченото в Представяне на участника – Образец 1 за участие в обществената поръчка.

**(3)** ИЗПЪЛНИТЕЛЯТ се задължава да представи на ВЪЗЛОЖИТЕЛЯ сключения договор за подизпълнение, с посоченото от него лице в срок до 20 календарни дни от сключване на настоящия договор.

**(4)** ИЗПЪЛНИТЕЛЯТ отговаря за действията на Подизпълнителя като за свои действия, в т.ч. и за приемане и предаване на неговата работа.

**VIІІ. ГАРАНЦИЯ ЗА ИЗПЪЛНЕНИЕ**

**Чл. 26.(1)** Гаранцията за изпълнение на договора се определя от ВЪЗЛОЖИТЕЛЯв размер на 2 % от стойността по чл. 2 от настоящия договор без ДДС за целия срок на договора, представляващи ………. лева без включен ДДС.

**(2)** Гаранцията се предоставя под формата на *банкова гаранция / парична сума*.

Първи вариант

**Чл. 27.(1)** Гаранцията за изпълнение на договора е под формата на парична сума (депозит), преведена по сметка на ВЪЗЛОЖИТЕЛЯ.

**(2)** ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата на гаранцията, намалена със сумите, усвоени за некачествено изпълнение, забава и др. предвидени в договора.

**(3)** Гаранцията за изпълнение на договора ще бъде възстановена по сметка, посочена от ИЗПЪЛНИТЕЛЯ в срок до 30 (тридесет) дни след изтичане на срока на договора и надлежно подписан последен Констативен протокол за извършените дейности.

Втори вариант

**Чл. 27**.**(1)** Гаранцията за изпълнение на договора е под формата на банкова гаранция.

**(2)** Срокът на валидност на банковата гаранция по ал. 1 е 30 (тридесет) дни след изтичане на срока на договора след писмено поискване от страна на ИЗПЪЛНИТЕЛЯ.

**(3)** При удължаване на срока за изпълнение на Договора ИЗПЪЛНИТЕЛЯТ е длъжен да удължи и съответния срок на валидност на банковата гаранция.

**(4)** Гаранцията за изпълнение на договора се възстановява в срок до 30 (тридесет) дни след изтичане на срока на договора чрез връщане на оригинала на документа на ИЗПЪЛНИТЕЛЯ, след писмено поискване от страна на изпълнителя.

**Чл. 28.(1)** ВЪЗЛОЖИТЕЛЯТ има право да усвои изцяло или част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ, в това число при едностранно прекратяване на Договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора;

**(2)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението.

**(3)** При едностранно прекратяване на Договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло като обезщетение за прекратяване на Договора.

**(4)** Ако в процеса на изпълнение на договора възникне спор между страните, който е внесен за решаване от компетентен съд, гаранцията за изпълнение се задържа до окончателното решаване на спора.

**(5)** ВЪЗЛОЖИТЕЛЯТзадържа гаранцията за изпълнение на договора, ако в процеса на неговото изпълнение възникне спор между страните. ВЪЗЛОЖИТЕЛЯТима право да удържа суми от стойността на гаранцията в случаите по чл.30 от договора.

**Чл. 29.** ВЪЗЛОЖИТЕЛЯТ не дължи лихви върху сумите по Гаранцията за изпълнение на договора.

**ІХ. НЕУСТОЙКИ:**

**Чл. 30.** При лошо, некачествено изпълнение, ИЗПЪЛНИТЕЛЯТ е длъжен да отстрани незабавно, за своя сметка недостатъците и в случай, че не го изпълни в указания от Възложителя срок дължи неустойка в размер на 0.1% върху цената за съответния вид дейност. Същата се удържа от тримесечното възнаграждение, чието плащане предстои и/или гаранцията за изпълнение.

**Чл. 31.** Уговорените в предходните членове неустойки не препятстват търсенето на обезщетения за по-големи вреди по общия ред.

**Х. НЕПРЕДВИДЕНИ ОБСТОЯТЕЛСТВА**

**Чл. 32.(1)** Страните по настоящия договор не носят отговорност за неизпълнение на задълженията си при настъпването на непреодолима сила. Клаузата не засяга права или задължения на страните, които са възникнали и са били дължими преди настъпването на непреодолимата сила.

**(2)** Страната, която е засегната от непреодолимата сила, следва в срок от 3 дни от настъпване на непреодолимата сила, да уведоми другата страна, както и да представи доказателства (съответните документи, издадени от компетентния орган) за настъпването. При неуведомяване се дължи обезщетение за настъпилите от това вреди, което се удържа от гаранцията за изпълнение и/илиот тримесечното възнаграждение, чието плащане предстои.

**(3)** В случаите на възпрепятстване на **ИЗПЪЛНИТЕЛЯ** поради непреодолима сила да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от непреодолимата сила.

**(5)** Изпълнението на задълженията се възобновява след отпадане на събитията, довели до спирането му

**Чл.33.(1)** Непреодолима сила по този договор е това по смисъла на §1, т. 8 и т. 14”б” от ДР на ЗОП.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ХІ. КОНТРОЛ И УКАЗАНИЯ**

**Чл.34.(1) ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига с това да не се възпрепятства работата на **ИЗПЪЛНИТЕЛЯ** и да не се нарушава оперативната му самостоятелност.

**(2)** Указанията на **ВЪЗЛОЖИТЕЛЯ,** дадени чрез лицето изрично определено, за да следи за качественото и навременно изпълнение на възложените дейности, са задължителни за **ИЗПЪЛНИТЕЛЯ.**

**XІІ. ЗАСТРАХОВАНЕ И ОБЕЗЩЕТЕНИЯ**

**Чл.35. (1) ИЗПЪЛНИТЕЛЯТ** ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на срока за изпълнение на договора. В случай на повреди и щети поради каквато и да е причина, възникнали при изпълнение на видовете работи, или при части от тях, или на неговата механизация, **ИЗПЪЛНИТЕЛЯТ** ще ги отстрани за своя сметка.

**(2) ИЗПЪЛНИТЕЛЯТ** е отговорен за всички застраховки и обезщетения по отношение на своя персонал и собственост.

**XІІІ. ПРЕКРАТЯВАНЕ НА ДОГОВОРА:**

**Чл.36.** Настоящият договор се прекратява:

**(1)** С изтичане срока на договора.

**(2)** По взаимно съгласие между страните, изразено в писмена форма.

**(3)** При прекратяване действието или отнемане на разрешението за работа с отпадъци.

**(4)** При настъпване на обективна невъзможност за изпълнение на възложената работа, която следва да се докаже.

**(5)** Ако в последваща промяна на нормативната уредба поддържането чистотата на ГКПП не бъде предоставено в правомощията на Областния управител, договорът се прекратява автоматично, без да се дължи предизвестие към избрания за изпълнител, както и обезщетение за предсрочното прекратяване на договора, с изключение на действително извършените и приети работи, които следва да му бъдат заплатени.

**(6)** С едностранно изявление на ВЪЗЛОЖИТЕЛЯ – при възникване на обстоятелства след сключването му, в резултат на които ВЪЗЛОЖИТЕЛЯТ не може да изпълни своите задължения, в този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора.

**(9)** ВЪЗЛОЖИТЕЛЯТ може да прекрати договора едностранно, без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 15 (петнадесет) дни;

2. Не отстрани допуснатите пропуски в работата си в определения от ВЪЗЛОЖИТЕЛЯ срок;

3. Прекъсне работа без съгласието на ВЪЗЛОЖИТЕЛЯ за повече от 5 (пет) дни и след отправена писмена покана, не я продължи в рамките на 5 (пет) дни, считано от датата на получаване на поканата;

4. Бъде обявен в несъстоятелност или когато е в производство по несъстоятелност или ликвидация;

5. Изпълнява поръчката с подизпълнител, който не е бил посочен в офертата за участие в обществената поръчка или същият е различен от посочения в офератата.

6. При установени от компетентен контролен орган нарушения на ИЗПЪЛНИТЕЛЯ, относно нормативната уредба.

7. При системно неизпълнение на задълженията по договора по вина на Изпълнителя.

**XIV. ЗАКЛЮЧИТЕЛНИ РАЗПОРЕДБИ**

**Чл. 37.** При преобразуване без прекратяване, промяна на наименованието, правно-организационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в 7-дневен срок от вписването й в съответния регистър.

**Чл. 38.** Сроковете по договора се броят по реда на Закона за задълженията и договорите.

**Чл. 39.** Нищожността на някоя клауза от настоящия договор не води до нищожност на друга клауза или на договора като цяло.

**Чл. 40.(1)** Настоящият договор може да бъде изменян при наличие само на обстоятелства по чл. 43, ал. 2 от Закона за обществените поръчки.

**(2).** Оферираната цена в чл. 2 от настоящия договор не подлежи на актуализация, съобразно определени коефиценти, във връзка с инфлационни процеси и др. икономически процеси.

**Чл. 41.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс и другите съотносими нормативни актеове от националното законодателство.

**(2)** За неуредените с този договор въпроси се прилагат разпоредбите на Закона за обществените поръчки, Закона за задълженията и договорите и Търговския закон.

**Чл. 42.** За неуредените в настоящия договор въпроси се прилагат разпоредбите на действащото законодателство на Република България.

Настоящият договор се изготви и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ПРИЛОЖЕНИЯ – неразделна част от настоящия договор:**

– Ценово предложение;

– Гаранция за изпълнение на договора, под формата на: ……………………………………..

– Технически спецификации;

- Техническо предложение за изпълнение на поръчката;

**ВЪЗЛОЖИТЕЛ ИЗПЪЛНИТЕЛ**

**ОБЛАСТЕН УПРАВИТЕЛ НА ………………………..**

**ОБЛАСТ – ХАСКОВО: ГР. …………………...**

**………………………………… ………………………..**

**/ДОБРИ БЕЛИВАНОВ/ /…………………/**

**ГЛАВЕН СЧЕТОВОДИТЕЛ:**

**…………………………………………**

**/ЯНКА ГЪБОВА/**

**Забележка:**

**\*Когато Участникът е обединение, текстът на стр.1 касаещ страните по договора се допълва, като изрично се посочва, че Изпълнителят е обединение и се изписват данните за всеки участник в него. Допълва се и лицето, което в съответствие с документа, с който е създадено обединението, и с офертата, има представителна власт да подпише Договора.**

**\*\* В раздел VІІ. ПОДИЗПЪЛНИТЕЛИ при подписването на договора в текста се оставя варианта, които е избрал изпълнителят. В зависимост от това дали изпълнителят е избрал да не ползва подизпълнители се попълва само чл. 25 без ал. 1–5, ако изпълнителят ще ползва подизпълнители текста на чл. 25 се допълва с ал. 1- 5 включително.**

**\*\*\* В раздел VIІІ. ГАРАНЦИЯ ЗА ИЗПЪЛНЕНИЕ при подписване на договора в текста се оставя варианта, избран от Изпълнителя.**